Diari Oficial de la Generalitat Valenciana


Sumari del DOGV 8333, del 06-07-2018 (2018/6648)

Extracte de la Resolució, de 4 de juliol de 2018, del vicepresident executiu de l'Agència Valenciana de la Innovació (AVI), per la qual es modifica parcialment la Resolució de 26 de juny, del vicepresident executiu de l'Agència Valenciana, de la Innovació per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per a l'exercici 2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8333

Data del DOGV
:   06-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6648


Data del document
:   04-07-2018

Organisme emissor
:   Agència Valenciana de la Innovació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució, de 4 de juliol de 2018, del vicepresident executiu de l'Agència Valenciana de la Innovació (AVI), per la qual es modifica parcialment la Resolució de 26 de juny, del vicepresident executiu de l'Agència Valenciana, de la Innovació per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per a l'exercici 2018. [2018/6648]  
  
BDNS (identif.): 405815.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la modificació parcial de la convocatòria el text complet de la qual pot consultar-se en la Base de Dades Nacional de Subvencions:  
  
http://www.pap.minhap.gob.es/bdnstrans/index  
i en l'adreça web de l'AVI:  
http://innoavi.es/actuaciones-proyectos  
  
Primer. Beneficiaris  
Podran ser entitats beneficiàries d'aquestes subvencions les que preveuen les bases reguladores, sempre que complisquen els requisits que s'han fixat en aquestes i el que addicionalment es dispose en els annexos de la convocatòria.  
  
Segon. Objecte  
Concessió de subvencions en els àmbits següents:  
- Valorització i transferència de resultats d'investigació a les empreses.  
- Promoció del talent: agents d'innovació, incorporació d'investigadors i tecnòlegs per a projectes d'innovació en empreses i doctorands empresarials.  
- Impuls a la Compra Pública Innovadora (CPI).  
- Projectes estratègics en cooperació.  
- Consolidació de la cadena de valor empresarial.  
- Accions complementàries d'impuls i enfortiment de la innovació.  
  
  
Tercer. Bases reguladores  
Decret 9/2018, de 30 de maig, del president de la Generalitat, pel qual s'estableixen les bases reguladores per a la concessió d'ajudes en matèria d'enfortiment i desenvolupament del Sistema Valencià d'Innovació per a la millora del model productiu, publicada en el DOGV núm. 8312, de 7 de juny de 2018.  
  
Quart. Quantia  
En el marc del que estableix la Llei 22/2017, de 29 de desembre, de pressupostos de la Generalitat per a l'exercici 2018, la quantia màxima destinada a finançar les ajudes convocades serà de 62.447.426 d'euros, que es distribueixen d'acord amb el desglossament següent:  
  
Cinqué. Termini de presentació de sol·licituds  
El termini de presentació de sol·licituds serà d'un mes natural, i el còmput s¿iniciarà l'endemà de la publicació del present extracte en el Diari Oficial de la Generalitat Valenciana. Només seran admeses les sol·licituds que hagen sigut registrades en la seu electrònica de la Generalitat abans de les 24.00 hores de l'últim dia de termini de presentació.  
  
  
Sext. Altres dades  
Se suprimix l'apartat 10 del resolc quart de la Resolució de 26 de juny de 2018.  
Es corregix l'adreça electrònica citada en l'annex II «Promoció del talent: Agents d'innovació, incorporació d'investigadors i tecnòlegs per a projectes d'innovació en empreses i doctorands empresarials», concretament, en l'apartat 3 «Entitats beneficiàries», tant en la Línia 2. «Incorporació d'investigadors i tecnòlegs per a projectes d'innovació en empreses (Incorporació)» com en la Línia 3. «Doctorands empresarials (Innodocto)».  
  
València, 4 de juliol de 2018.- El vicepresident executiu de l'AVI: Andrés García Reche.